
РЕПУБЛИКА БЪЛГАРИЯ

МИНИСТЕРСТВО НА КУЛТУРАТА

 
З А П О В Е Д
№  РД 09………./……………….2020 г.
 
На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
         У Т В Ъ Р Ж Д А В А М
 
Учебна програма за специфична професионална подготовка по учебния предмет „Материалознание и технологии“  за специалност код 21501001 „Класически инструменти” от професия код 215010 „Лютиер” от професионално направление код 215 „Приложни изкуства и занаяти”, съгласно приложението.
Учебната програма влиза в сила от учебната 2020/2021 година.
 

 
БОИЛ  БАНОВ
Министър на  културата

Приложение

МИНИСТЕРСТВО НА КУЛТУРАТА

У Ч Е Б Н А  П Р О Г Р А М А

за специфична професионална подготовка

ПО МАТЕРИАЛОЗНАНИЕ И ТЕХНОЛОГИИ
Утвърдена със заповед № РД….…………………….2020 г.

СПЕЦИАЛНОСТ: 21501001

Код 21501001 „Класически инструменти“

ПРОФЕСИЯ: 215010

ПРОФЕСИОНАЛНО НАПРАВЛЕНИЕ:

Код: 215 „Приложни изкуства и занаяти“

София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА:

Учебната програма е предназначена за обучение по професия Лютиер, специалност Класически инструменти от професионално направление – код 215 Художествени занаяти.

Съдържанието на учебния предмет разкрива възможности за придобиване на знания по професията, умения за изработка на струнно-лъков инструмент, формиране на квалификационни умения.

Учебното съдържание в програмата е структурирано в раздели и теми. Обучението по предмета Материалознание и технологии се извършва  във взаимовръзка с учебните предмети Лютиерство, Лютиерска реставрация, Инструментознание и музикална акустика, История на лютиерството и предмети от специфичната професионална подготовка.
Формирането на професионални знания по учебния предмет е въз основа на знанията и уменията при работа с дървен материал,различни инструменти, лакове и лепила. Всичко това налага обучението да се провежда в специално оборудван лютиерски кабинет, разполагащ с дървени тезгяхи, комплекти триони, пили, цикли, измервателни инструменти, шаблони и калъпи, необходими за всеки един от учениците. Необходимо е да се познават условията за безопасна работа и труд с инструменти. Във връзка със спецификата на обучението е задължително наличието и на аптечен шкаф с превързочни материали. Приложният характер на учебния предмет изисква онагледяване с разнообразни дидактически материали, репродукции и детатайли на различни музикални инструменти.

ІІ. ЦЕЛИ НА ОБУЧЕНИЕТО:

Обучението по предмета Материалознание и технологии има за цел: 
- запознаване на ученика с различните видове дървесен материал;

- видове инструменти, употребявани по предназначение;

- работа с лепила, шлифоване, швабиловане;

- работа с машини.

ІІІ. РАЗПРЕДЕЛЕНИЕ НА УЧЕБНОТО ВРЕМЕ:

9 клас-        І срок   18 седмици по 1 час - 18 часа;

                   ІІ срок  18 седмици по 1 час – 18 часа

                ВСИЧКО 36 седмици по 1 час – 36 часа

ІV. УЧЕБНО СЪДЪРЖАНИЕ:

Учебното съдържание е структурирано в раздели и теми. За всеки раздел са записани общият брой часове и примерни теми. Учителят конкретизира броя на учебните часове за всяка тема в съответствие с посочените за раздела. За постигане на целите учебните часове се разпределят за нови знания, практически упражнения, преговори и конферанси за оценка.

  ІХ клас
	№ по ред
	Наименование на раздела
	Брой часове

	1.
	Ръчна обработка на дървесината. Спомагателни материали.
	10

	2.
	Строеж на дървесината.
	5

	3.
	Фактори, влияещи на дървесината.
	5

	4.
	Плътност, влажност, свойства на дървесината.
	5

	5.
	Недостатъци на дървесината.
	5

	6.
	Машини.
	6


Раздел I. Ръчна обработка на дървесината. Спомагателни материали.

Тема 1. Място на работа.

Тема 2. Цепене и рязане на дървесината.

Тема 3. Триони- видове.

Тема 4. Рендосване. Рендета- видове.

Тема 5. Пилене. Видове пили.

Тема 6. Длета- видове.

Тема 7. Цикли- видове.

Тема 8. Материали за слепване.

Тема 9. Втвърдяване на лепило.Видове лепила.

Тема 10 . Материали за шлифоване и шлайфане.

Раздел II. Строеж на дървесината.
Тема 1. Части на дървото.

Тема 2. Строеж на различните видове дървесина.

Раздел III. Фактори, влияещи на дървесината.

Тема 1. Химични вещества.

Тема 2. Топлопроизводителност.

Тема 3. Външни фактори.

Раздел IV. Плътност, влажност, свойства на дървесината.

Тема 1. Плътност на клетъчните стени.

Тема 2. Влажност и условия за съхранение.

Тема 3. Топлинни свойства.

Тема 4. Акустични свойства.

Тема 5. Електропроводимост и механични свойства.

Раздел V. Недостатъци на дървесината.

Тема 1. Форма на стъблото.

Тема 2. Строеж.

Тема 3. Пукнатини.

Тема 4. Видове оцветяване.

Раздел VI.  Машини.

Тема 1. Обща характеристика.

Тема 2. Циркуляр.

Тема 3. Лентов трион.

Тема 4. Абрихт.

Тема 5. Фреза.

Тема 6. Шлайф и бормашина.

V. ОЧАКВАНИ РЕЗУЛТАТИ ОТ ОБУЧЕНИЕТО:
В края на обучението учениците трябва

да знаят:
- видовете дървесина

- съхранение на дървесината

- всички инструменти за ръчна работа

- видовете лепила

- да могат:

- да работят с дървен материал

- с инструментариум за всеки детайл

- да си правят лепила и лак

-  да работят с машини

VІ. АВТОРСКИ КОЛЕКТИВ:
Никола Христов Николов - учител в НУПИД"Акад. Д. Узунов" - гр. Казанлък
VІІ. ЛИТЕРАТУРА:

Николов Х., Технология на лютиерството ,1986 г.
Учебната програма е към учебния план от учебната 2020/ 2021 г.
